**Knivmerket**

Kniven er speiderens viktigste verktøy. Målet med dette merket er at speideren lærer seg å bruke kniven på en forsvarlig måte, og tar godt vare på kniven. For å få dette merket må du:

1. Vis at du kan behandle og oppbevare kniven riktig, og vær med på å slipe den.
2. Vis at du kan knivreglene og sikker bruk av kniven, og kjenner til hvilke regler som gjelder for bruk av kniv i samfunnet.
3. Lag en gjenstand med kniven, for eksempel en visp, en smørekniv eller en figur.
4. Prøv ut forskjellige måter å bruke kniven på som et arbeidsverktøy (til noe annet enn spikking)

**Knivreglene**:

* Ikke lek med kniven.
* Når kniven ikke skal brukes skal den være i slira.
* Når vi spikker skal vi sitte støtt (når du blir flink kan du stå oppreist, men du skal aldri gå og spikke samtidig).
* Spikk aldri mot deg selv eller mot andre.
* Når du skal gi kniven til noen andre må du gi den fra deg på riktig måte: Den som gir, holder i bladet på den siden som ikke er skarp, slik at den som tar imot kan ta skaftet.

Du skal ikke gå rundt med kniven uten å ha den i slira. Dersom du allikevel må gå med kniven i hånden bør du holde kniven slik at bladet peker bakover, og at eggen peker utover og vekk fra deg.

**Slik sliper du kniv** : Enskarp kniv er tryggere enn en sløv kniv

* Bruk litt vann.
* Eggen skal stå i en vinkel på 10 til 15 grader mot brynesteinen.
Slip i sirkelbevegelser over brynet.
* For å få sylskarp kniv, avslutt med en poleringsstein eller en skinn-bit.

**Kniv (småspeider)**

Møte for gjennomføring av fordypningsmerke KNIV

**SNAKK OM**

1. *Vis at du kan knivreglene og sikker bruk av kniven,*

Gå gjennom knivreglene (spør speiderne hva de husker fra tidligere)

1. *Regler som gjelder for bruk av kniv i samfunnet*

Det er ikke lov å bære kniv til vanlig (skole, byen, butikken). Unntak: på speideren, på jobb, turer og bunad.

1. *Vis at du kan behandle og oppbevare kniven riktig og vær med på å slipe den.*
Hold kniven ren, tørr, og skarp:
	1. Ikke bruk kniven på papir, stein, sand. Ikke stikk kniven i jorda, eller bålet, ikke bruk den som brekkstang eller skrutrekker.
	2. Tørk av kniven etter bruk. Hvis den har vært i saltvann: skyll i ferskvann
	3. Sliping av kniv: demonstreres av en voksen.

**GJØRE**

1. *Lag en gjenstand med kniven, for eksempel en visp, en smørekniv eller en figur.*
-vis at du følger knivreglene
2. *Prøv ut forskjellige måter å bruke kniven på som et arbeidsverktøy (til noe annet enn spikking).*
***Snakk om:*** Kniven er et verktøy ikke et våpen (hva er forskjellen?)
***Gjøre:*** f.eks lage mat, skjære brød, frukt, grønnsaker. Smøre brødskive. Kutte av tau.

**TIL SLUTT**

**Skogsmannens hederskodeks:**

Jeg bruker min kniv som et verktøy og ikke som en leke

Jeg holder kniven min ren og skarp

Jeg skal ikke skade noe levende eller andres eiendom.